pythainlp/thai-wiki-dataset-v4 huggingface dataset:
เจเนลล์ โมเน

เจเนลล์ โมเน โรบินสัน (เกิด 1 ธันวาคม ค.ศ. 1985) เป็นนักร้อง แร็ปเปอร์ และนักแสดงชาวอเมริกัน เธอเซ็นสัญญากับแอตแลนติกเรเคิดส์ รวมถึงค่ายเพลงของเธอเองอย่าง วันเดอร์แลนด์อาตส์โซไซตี โมเนได้รับการเสนอชื่อเข้าชิงรางวัลแกรมมีแปดครั้ง และยังได้รับรางวัลเอ็มทีวีวิดีโอมิวสิกอะวอดส์และเอเอสซีเอพีแวนการ์ดอะวอด รวมถึง"บิลบอร์ด" วูเมนอินมิวสิก สาขาดาวรุ่งและผู้บุกเบิกแห่งปี ในปี 2012 โมเนเป็นโฆษกให้คัฟเวอร์เกิร์ล สภาเทศบาลเมืองบอสตันยังตั้งชื่อวันที่ 16 ตุลาคม 2013 ว่า "วันเจเนลล์ โมเน" (Janelle Monáe Day) ในเมืองบอสตัน รัฐแมสซาชูเซตส์ เพื่อเป็นการยกย่องเกี่ยวกับศิลปะและการเคลื่อนไหวของเธอ
โมเนริเริ่มอาชีพทางดนตรีในปี 2003 ด้วยการออกอัลบั้มเดโมชื่อ "ดิออดิชัน" ในปี 2007 โมเนเปิดตัวต่อสาธารณชนด้วยการออกอีพี "" อีพีขึ้นถึงอันดับสองบนชาร์ตท็อปฮีตซีเครส์ของสหรัฐ ในปี 2010 ผ่านสังกัดแบดบอยเรเคิดส์ โมเนได้ออกอัลบั้มชุดแรกในชื่อ "ดิอาร์ชแอนดรอยด์" ซึ่งเป็นคอนเซปต์อัลบั้มและภาคต่อจากอีพีแรกของเธอ ต่อมาในปี 2011 โมเนร้องรับเชิญให้ฟัน ในเพลง "วีอาร์ยัง" เพลงประสบความสำเร็จเชิงพาณิชย์ ขึ้นอันดับสูงสุดบนชาร์ตมากกว่าสิบประเทศและทำให้โมเนเป็นที่รู้จักอย่างแพร่หลายขึ้น อัลบั้มชุดที่สอง "ดิอิเล็กทริกเลดี" วางจำหน่ายในปี 2013 และเปิดตัวที่อันดับห้าบนชาร์ต "บิลบอร์ด" 200
ในปี 2016 โมเนแสดงในภาพยนตร์ที่ประสบความสำเร็จถึงสองเรื่อง ได้แก่ "ทีมเงาอัจฉริยะ" ในบทแมรี แจ็กสัน และ "มูนไลท์" ในบทเทเรซา อัลบั้มชุดที่สาม "โมเนเดอร์ตีคอมพิวเตอร์" วางจำหน่ายในปี 2018 ได้รับคำสรรเสริญอย่างกว้างขว้าง ถูกเลือกให้เป็นอัลบั้มยอดเยี่ยมแห่งปีจากสื่อหลายสำนักและยังได้รับการเสนอชื่อเข้าชิงรางวัลแกรมมี สาขาอัลบั้มแห่งปี
แพนอเมริกันเกมส์ 2027

การแข่งขันกีฬาแพนอเมริกันเกมส์ 2027  หรือชื่ออย่างเป็นทางการว่า แพนอเมริกันเกมส์ ครั้งที่ 20  เป็นการแข่งขันกีฬาหลายประเภทระดับนานาชาติที่กำลังจะจัดขึ้นใน ลิมา ประเทศเปรู.
เดิมจะจัดขึ้นที่บาร์รังกิยา ประเทศโคลอมเบีย แต่เนื่องจากกระทรวงกีฬาของประเทศล้มเหลวในการปฏิบัติตามข้อผูกพันตามสัญญาตลอดจนเหตุผลทางการเงิน, เมืองถูกเพิกถอนสิทธิ์การเป็นเจ้าภาพการแข่งขันในเดือนมกราคมปี 2024 ทำให้สิทธิ์การเป็นเจ้าภาพเป็นของเปรูแทน
การคัดเลือกเมืองเจ้าภาพ.
กระบวนการคัดเลือกเพื่อหาเจ้าภาพแพนอเมริกันเกมส์ 2027 จะเริ่มขึ้นในเดือนมกราคม ค.ศ. 2021 อย่างไรก็ตาม ในเดือนกรกฎาคม ค.ศ. 2021 ประธานของแพนแอมสปอร์ต เนเวน อิลิค ยืนยันว่ากระบวนการคัดเลือกจะถูกเลื่อนออกไปจนถึงเดือนมกราคม ค.ศ. 2022 กำหนดวันสิ้นสุดในการเสนอตัวเป็นเจ้าภาพคือวันที่ 15 พฤศจิกายน ค.ศ. 2021
การเลือกตั้งเมืองเจ้าภาพครั้งที่ 1.
เมื่อวันที่ 27 สิงหาคม ค.ศ. 2021 ที่งานใน บาร์รังกิยา ประเทศโคลอมเบีย มีการประกาศว่าเมืองนี้จะเป็นเจ้าภาพจัดการแข่งขัน
การถอนเมืองบาร์รังกิยาเป็นเมืองเจ้าภาพ.
ในวันที่ 3 มกราคม 2024, เมืองบาร์รังกิยาถูกเพิกถอนสิทธิ์การเป็นเจ้าภาพการแข่งขันโดยองค์การกีฬาแพนอเมริกัน, เนื่องจากหน่วยงานระดับชาติและระดับท้องถิ่นของโคลอมเบียที่นำโดยกระทรวงกีฬาไม่ปฏิบัติตามพันธกรณีตามสัญญารวมทั้งไม่สามารถจัดเตรียมการชำระเงินตามสิทธิ์ในการจัดการแข่งขันก่อนวันที่ 31 ธันวาคม 2023. องค์การกีฬาแพนอเมริกันได้พิจารณาดำเนินคดีทางกฎหมายสำหรับความเสียหายจำนวน 8 ล้านดอลลาร์ที่เกิดจากการผิดสัญญา.
ไม่กี่วันหลังจากบาร์รังกียาถูกถอนตัว, คีโร โซลาโน ประธานคณะกรรมการโอลิมปิกโคลอมเบีย; เกี่ยวกับการประมูลที่อาซุนซิออน กล่าวหาว่าเจ้าหน้าที่กีฬาปารากวัยแทรกแซงการเป็นเจ้าภาพของบาร์รังกียา โดยอ้างว่าในการให้สัมภาษณ์กับ AFP "ปารากวัยยืนกรานที่จะจัดแพนอเมริกันเกมส์ 2027 ตั้งแต่เดือนสิงหาคม"
การเลือกตั้งเมืองเจ้าภาพครั้งที่ 2.
เมืองเจ้าภาพใหม่ได้รับการยืนยันในการประชุมสมัชชาใหญ่วิสามัญเสมือนจริงเมื่อวันที่ 12 มีนาคม 2024
การแข่งขัน.
คณะกรรมการโอลิมปิกแห่งชาติที่เข้าร่วม.
มีทั้งหมด 41 ประเทศที่เป็นสมาชิกขององค์การกีฬาแพนอเมริกัน ที่คาดว่าจะเข้าร่วมการแข่งขัน
แกงขี้เหล็ก

แกงขี้เหล็ก เป็นอาหารไทยชนิดหนึ่งประเภทแกงกะทิ ที่แพร่หลายในทุกภาคของประเทศไทย มีส่วนผสมที่สำคัญคือใบขี้เหล็ก หรือดอก หรือทั้งใบและดอก เนื้อสัตว์ที่ใส่ในแกง อาจเป็นปลาย่างหรือเนื้อหมูย่าง พริกแกงขี้เหล็กประกอบด้วยพริกแห้ง หอม กระเทียม ข่า ตะไคร้ กระชาย กะปิ พอละเอียดดีใส่ปลาย่างโขลกให้เข้ากับนำพริกแกง ด้วยรสชาติของขี้เหล็กมีรสขม จึงมีการปรุงมีรสชาติหวาน มัน เผ็ดเล็กน้อย
นอกจากจะรับประทานในครัวเรือน ยังนิยมปรุงเลี้ยงแขกเทศกาลงานต่าง ๆ เช่น งานบวช งานแต่งงาน งานศพ ชาวนครชุม จังหวัดกำแพงเพชร มีประเพณีการกินแกงขี้เหล็กในวันเพ็ญ เดือน 12 โดยจะเก็บใบและดอกขี้เหล็กตอนเช้ามืดของวันขึ้น 15 ค่ำ เดือน 12
แกงขี้เหล็กภาคเหนือของไทยมีลักษณะคล้ายกับภาคกลางคือเป็นแกงกะทิ ใส่เนื้อวัว เนื้อหมู หรือปลาย่าง ภาคกลางมักใช้ใบและดอกขี้เหล็กในสัดส่วนเท่า ๆ กัน ภาคอีสานไม่นิยมใช้ดอกในการปรุง แกงขี้เหล็กในภาคใต้จะใส่พริกแกงใต้ที่ใส่ขมิ้นและเครื่องเทศที่เผ็ดร้อนกว่า แกงขี้เหล็กแบบอีสานและลาวจะไม่ใส่กะทิ นอกจากนั้นชาวกูย (เขมร) มีอาหารในลักษณะแกงขี้เหล็กเรียกว่า "ซัมลอร์อ็องกัญ" ชาวมอญมีอาหารที่เรียกว่า "ฟะแป่คัด"
ด้านคุณค่าทางโภชนาการ ใบขี้เหล็กมีโปรตีน วิตามินบี 2 มีธาตุเหล็กสูง มีไขมัน แคลเซียม ฟอสฟอรัส ไนอาซิน อยู่จำนวนหนึ่ง ถ้าเอาดอกอ่อนมาแกงด้วยก็จะได้วิตามินเอในปริมาณสูง ใบขี้เหล็กมีใยอาหารสูง เป็นยาระบายอ่อน ๆ และช่วยดูดซับสารพิษ หมอพื้นบ้านเชื่อว่าการกินแกงขี้เหล็กจะช่วยแก้ริดสีดวงทวาร ริดสีดวงลำไส้ บำรุงเลือด บำรุงกระดูก
แกงขี้เหล็กได้รับการกล่าวถึงในนิราศสุพรรณของสุนทรภู่ ความว่า
ออลแอฟริกาเกมส์ 1965

ออลแอฟริกาเกมส์ ครั้งที่ 1 – บราซซาวิล 1965  เป็นการแข่งขันกีฬาหลายประเภท จัดแข่งขันตั้งแต่วันที่ 18 กรกฎาคม ถึง 25 กรกฎาคม ค.ศ. 1965 ที่บราซซาวิล ประเทศคองโก
ประเทศที่เข้าร่วมแข่งขัน.
มีประเทศที่เข้าร่วมแข่งขันในออลแอฟริกาเกมส์ 1965 ได้แก่:
<templatestyles src="Div col/styles.css"/>
ตำบลแมซแรเอเยโจนูบี

แมซแรเอเยโจนูบี  เป็นตำบลในอำเภอโวชม์กีร์ เทศมณฑลออกแกลอ จังหวัดโกเลสถาน ประเทศอิหร่าน แบ่งออกเป็น 6 หมู่บ้าน จากสำมะโน พ.ศ. 2549 ตำบลนี้มีประชากร 5,891 คนใน 1,287 ครัวเรือน
ตำบลแมซแรเอเยโชมอลี

แมซแรเอเยโชมอลี  เป็นตำบลในอำเภอโวชม์กีร์ เทศมณฑลออกแกลอ จังหวัดโกเลสถาน ประเทศอิหร่าน แบ่งออกเป็น 16 หมู่บ้าน จากสำมะโน พ.ศ. 2549 ตำบลนี้มีประชากร 13,399 คนใน 2,732 ครัวเรือน
โอกาดะ ฮันโก

โอกาดะ ฮันโก (ค.ศ. 1782–1846) เป็นจิตรกรชาวญี่ปุ่นในยุคเอโดะ เขาเป็นลูกชายของโอกาดะ เบซันจิน จิตรกรและพ่อค้าข้าว เขาสร้างห้องทำงานและบ้านริมแม่น้ำโยโดะใกล้โอซากะ แต่ภายหลังต้องย้ายไปที่เขตซูมิโยชิ โอซากะ เนื่องจากการก่อกบฏ
มีการจัดแสดงผลงานของเขาในสถาบันทั่วโลก เช่น พิพิธภัณฑ์ศิลปะอินเดียแนโพลิส, พิพิธภัณฑ์ศิลปะโฮโนลูลู, พิพิธภัณฑ์ศิลปะมหาวิทยาลัยวิชิแกน, พิพิธภัณฑ์ศิลปะเมโทรโพลิทัน, สถาบันศิลปะมินนีแอโพลิส, พิพิธภัณฑ์ศิลปะฮาร์วาร์ด และพิพิธภัณฑ์ศิลปะเทศมณฑลลอสแอนเจลิส
โมแฮมแมดยอร์

โมแฮมแมดยอร์  เป้นเมืองและเมืองหลักในอำเภอโมแฮมแมดยอร์ เทศมณฑลแนแฆเด จังหวัดอาเซอร์ไบจานตะวันตก ประเทศอิหร่าน จากสำมะโน พ.ศ. 2549 เมืองนี้มีประชากร 8,018 คนใน 1,953 ครัวเรือน
ตำบลแอลแมฮ์ดี (จังหวัดอาเซอร์ไบจานตะวันตก)

แอลแมฮ์ดี  เป็นตำบลในอำเภอโมแฮมแมดยอร์ เทศมณฑลแนแฆเด จังหวัดอาเซอร์ไบจานตะวันตก ประเทศอิหร่าน แบ่งออกเป็น 18 หมู่บ้าน จากสำมะโน พ.ศ. 2549 ตำบลนี้มีประชากร 8,542 คนใน 1,763 ครัวเรือน
โซนิค ไพรม์

<templatestyles src="Module:Infobox/styles.css"></templatestyles>
โซนิค ไพรม์ เป็นซีรีส์ โทรทัศน์ แอนิเมชัน สำหรับเด็ก ที่สร้างจากแฟรนไชส์ โซนิคเดอะเฮดจ์ฮ็อก ร่วมผลิตโดย เซกา, เน็ตฟลิกซ์ แอนิเมชัน, WildBrain Studios และ Man of Action Entertainment
ซีรีส์นี้มีกำหนดฉายในวันที่ 15 ธันวาคม 2022 ทาง เน็ตฟลิกซ์ ซีรีส์ได้รับคำวิจารณ์ในแง่บวกล้นหลามจากแฟนเกม ในด้านงานแอนิเมชัน เสียงพากย์ เรื่องราวและดนตรีประกอบ แม้ว่าจะถูกวิจารณ์ถึงความไม่สม่ำเสมอของบทและการเล่าเรื่อง ซีรีส์ได้รับความนิยมจากผู้ชมจนได้เป็นอันดับหนึ่งรายการสำหรับเด็กและเป็นอันดับห้าทั่วโลกในเน็ตฟลิกซ์ ซึ่งทางผู้สร้างอย่าง WildBrain Studios ได้กล่าวว่าซีรีส์เดินเรื่องในจักรวาลเกมภายหลัง โซนิคฟรอนเทียรส์ โดยจะมีทั้งหมดอย่างน้อย 24 ตอน เน็ตฟลิกซ์ได้ทำการแบ่งตอนเหล่านี้ออกเป็นซีซั่นละ 8 ตอน โดยซีซั่น 3 มีกำหนดฉายในวันที่ 11 ธันวาคม 2024
เรื่องย่อ.
ในระหว่างการต่อสู้กับ ดร.เอ้กแมน ที่ กรีนฮิลล์รวมกับผองเพื่อน โซนิคได้ทำลายวัตถุโบราณที่เรียกว่า พาราด็อกซ์ ปริซึม โดยไม่ได้ตั้งใจ ทำให้จักรวาลแตกเป็นเสี่ยงๆ และส่งเขาและเพื่อนๆ ร่วงหล่นผ่านมิติคู่ขนานที่เรียกว่า "แชทเทอร์สเปซ" เพื่อความพยายามที่จะฟื้นฟูจักรวาลและช่วยเพื่อน ๆ ของเขา (ที่เคยอยู่ด้วยกันมาตลอดจนถึงวินาทีที่ถูกพรากจาก) โซนิคเดินทาง "แชทเทอร์สเปซ" และเผชิญหน้ากับเพื่อนในมิติอื่น ระหว่างที่ต่อสู้กับ สภาคาออส ซึ่งเป็นกลุ่มเผด็จการที่ประกอบด้วยเอ้กแมนเวอร์ชันอื่นห้าคน
การปล่อยฉาย.
ซีซั่นแรกของ "โซนิค ไพรม์" ประกอบด้วยแปดตอน มีกำหนดฉายวันที่ 15 ธันวาคม 2022 ออกอากาศตอนแรกในเกม โรบล็อกซ์ ของ Gamefam, โซนิค สปีด ซิมูเลเตอร์ เมื่อวันที่ 10 ธันวาคม 2022
รีบอร์นริช

รีบอร์นริช (เกาหลี: ) เป็นซีรีส์โทรทัศน์ของเกาหลีใต้ นำแสดงโดย ซง จุง-กี อี ซ็อง-มิน และชิน ฮย็อน-บิน ออกอากาศตอนแรกทางช่องเจทีบีซีเมื่อวันที่ 18 พฤศจิกายน ค.ศ. 2022 และออกอากาศทุกวันศุกร์ถึงวันอาทิตย์ เวลา 22:30 น. (ตามเวลาท้องถิ่น) นอกจากนี้ยังมีสตรีมที่ TVING ในเกาหลีใต้ และที่วิวและวิกิในบางพื้นที่
เรื่องย่อ.
ซีรีส์นี้บอกเล่าเรื่องราวของยุน ฮย็อน-อู (ซง จุง-กี) พนักงานระดับสูงที่ภักดี ทำงานให้กับซุนยังกรุป ซึ่งถูกหักหลังและฆาตกรรมโดยสมาชิกในครอบครัวซุนยัง ต่อมาฮย็อนอูตื่นขึ้นมาในปี ค.ศ. 1987 โดยพบว่าเขาได้กลับชาติมาเกิดในร่างของจิน โด-จุน หลานชายคนสุดท้องของตระกูลซุนยัง เขาใช้สถานการณ์นี้ให้เป็นประโยชน์ โดยเริ่มการแก้แค้นด้วยการวางแผนยึดครองกิจการของซุนยังกรุปที่เป็นศัตรูของเขา
 ผู้บริหารระดับสูงของแผนกบริหารทรัพย์สินในอนาคตของซุนยังกรุป ที่ถูกฆ่าโดยตระกูลซุนยัง เกิดใหม่เป็นจิน โด-จุน หลานชายคนสุดท้องของตระกูลซุนยัง
 หัวหน้าครอบครัวและผู้ก่อตั้งซุนยังกรุป
 อัยการในแผนกสืบสวนต่อต้านการทุจริตของสำนักงานอัยการเขตกลางกรุงโซล
 ลูกชายคนโตของตระกูลซุนยัง
 ภรรยาของจิน ย็อง-กี และลูกสาวของผู้ให้กู้เงินที่มีอำนาจ
 ลูกคนเดียวของจิน ย็อง-กี และเป็นหลานชายคนโตของตระกูลซุนยัง
 ภรรยาของจิน ซ็อง-จุน และลูกสาวคนเดียวของเจ้าของฮย็อนซ็องอิลโบ
 ลูกชายคนที่สองของตระกูลซุนยัง
 ภรรยาของจิน ดง-กี และลูกสาวของอดีตรัฐมนตรีเศรษฐกิจและการคลัง
 ลูกคนเดียวของจิน ดง-กี และเป็นหลานสาวคนโตของตระกูลซุนยัง
 ลูกสาวคนเดียวของตระกูลซุนยัง
 สามีของจิน ฮวา-ย็อง อัยการที่มาจากภูมิหลังที่ยากจน
 พ่อของจิน โด-จุน ลูกชายคนที่สามและลูกคนสุดท้องของตระกูลซุนยัง
 แม่ของจิน โด-จุน อดีตนางเอกดัง
 พี่ชายของจิน โด-จุน และหลานชายคนที่สองของตระกูลซุนยัง
 ภรรยาของจิน ยัง-ช็อล
 มือขวาของจิน ยัง-ช็อล
 เลขาของจิน ย็อง-กี
เกิดใหม่ในต่างโลก ~เป็นปราชญ์แกร่งสุดโดยไม่รู้ตัว~

เกิดใหม่ในต่างโลก ~เป็นปราชญ์แกร่งสุดโดยไม่รู้ตัว~ (; โรมาจิ: "Tensei Kenja no Isekai Raifu ~Daini no Shokugyō o Ete, Sekai Saikyō ni Narimashita~") เป็นซีรีส์ไลต์โนเวลญี่ปุ่น เขียนโดยชินโกโชโตะ และวาดภาพประกอบโดยฮูกะ คาซายานะ เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนตุลาคม พ.ศ. 2560 ภายหลังได้รับลิขสิทธิ์ตีพิมพ์โดยสำนักพิมพ์เอสบีครีเอทีฟ ตีพิมเป็นหนังสือไลต์โนเวลในเครือจีเอโนเวลตั้งแต่เดือนพฤษภาคม พ.ศ. 2561 
มังงะดัดแปลงวาดโดย Ponjea เผยแพร่ออนไลน์ผ่านนิตยสารมังงะออนไลน์"มังงะอัพ!"ของบริษัทสแควร์เอนิกซ์ตั้งแต่เดือนกรกฎาคม พ.ศ. 2561 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสดูดิโอเรโวรูต ออกอากาศตั้งแต่เดือนกรกาคมถึงกันยายน พ.ศ. 2565
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง
พริกแกงไทย

พริกแกง หรือ เครื่องแกง เป็นส่วนผสมการปรุงอาหารชนิดหนึ่งของอาหารไทยประเภทแกง ทำจากเครื่องเทศและสมุนไพรต่าง ๆ เช่น พริกสด พริกแห้ง หัวหอม กระเทียม ข่า ตะไคร้ ผิวมะกรูด บดผสมให้เข้ากัน อาจมีส่วนประกอบอื่น เช่น กะปิ น้ำตาล น้ำปลา เกลือ อาจนำไปให้ความร้อนหรือไม่ก็ได้ นำไปประกอบอาหารได้ทันที พริกแกงมีลักษณะเปียกข้น อาจผสมกะทิหรือน้ำมันบริโภค 
พริกแกงไทยมีความเข้มข้นของรสและกลิ่นอยู่ตรงกลางระหว่างเครื่องแกงผงสมุนไพรแบบอินเดียและเครื่องพริกตำของจีนที่มีรสที่โปร่งกว่า ในแต่ละภาคของประเทศไทย มีการเพิ่มเติมรายละเอียดรสที่แตกต่าง เช่น พริกแกงปักษ์ใต้ใส่ขมิ้นชัน พริกแกงล้านนาบางอย่างใส่มะแขว่น มะข่วง ในภาคตะวันออกที่มีพืชพันธุ์เฉพาะถิ่น เพิ่มหน่อเร่ว ลูกกระวานขาว หัวไพล ดอกผักชีไร่ และหัวขิงแห้งไป ส่วนภาคตะวันตก ใส่พริกพรานป่า หรือมะแขว่นป่าเม็ดโตเปลือกดำที่ให้รสชาติจัดจ้านเผ็ดร้อนเป็นเอกลักษณ์ของแต่ละท้องถิ่น
ประวัติ.
แต่เดิมพริกแกงเรียกว่า พริกขิง เช่นปรากฏในหนังสือ "แม่ครัวหัวป่าก์" ของ ท่านผู้หญิงเปลี่ยน ภาสกรวงศ์ (พ.ศ. 2451) ท่านผู้หญิงเปลี่ยนใช้คำนี้เรียกสิ่งที่ตำลงไปในครก เช่น พริกแห้ง กระเทียม หอม ตะไคร้ ข่า พริกไทย รากผักชี เยื่อเคยดี เกลือ ในหนังสือ "ตำหรับสายเยาวภา" (พ.ศ. 2478) เล่าว่า "..ยังเครื่องปรุงอีกชนิดหนึ่ง ซึ่งเรียกกันว่าพริกขิงผัด แต่ไม่มีขิงเลย ไม่ทราบเหตุผลว่าทำไมจึงเรียกกันเช่นนี้ และไม่ทราบว่าจะไปค้นที่ไหนได้ ข้าพเจ้าได้เรียนถามผู้หลักผู้ใหญ่หลายท่าน ท่านก็ว่าไม่ทราบเหมือนกัน…" ส่วนหนังสือ "ปะทานุกรม การทำของคาวหวานอย่างฝรั่งแลสยาม" ก็ใช้คำ "เครื่องพริกขิง" ในลักษณะนี้เช่นกัน
พริกแกงสำเร็จรูป.
ปัจจุบันมีการผลิตน้ำพริกแกงจำหน่ายในรูปของน้ำพริกแกงปรุงสำเร็จพร้อมใช้งาน น้ำพริกแกงจัดเป็นอาหารกึ่งแห้งแบบหนึ่ง ซึ่งหมายถึงอาหารที่มีการลดค่าปริมาณน้ำอิสระ ตามประกาศของกระทรวงสาธารณสุขฉบับที่ 210 (พ.ศ. 2543) จัดอยู่ใน "อาหารกำหนดคุณภาพหรือมาตรฐาน" แบ่งเป็นประเภทเปียก (ความชื้นไม่เกินร้อยละ 40 โดยน้ำหนัก) และประเภทแห้ง (ความชื้นไม่เกินร้อยละ 9 โดยน้ำหนัก)
ศาสนาอิสลามในประเทศญี่ปุ่น

ประวัติศาสตร์ของ ศาสนาอิสลามในประเทศญี่ปุ่น ปรากฏขึ้นไม่นานเมื่อเทียบกับการมีอยู่ของศาสนาอื่น ๆ ในประเทศใกล้เคียงอย่างยาวนาน ศาสนาอิสลามเป็นหนึ่งในศาสนาชนกลุ่มน้อยในประเทศญี่ปุ่น โดยมีผู้นับถือประมาณร้อยละ 0.15 จากประชากรทั้งหมดใน ค.ศ. 2020 ปัจจุบัน มุสลิมอาศัยอยู่กันเป็นชุมชนผู้อพยพส่วนใหญ่ และชุมชนชาวญี่ปุ่นส่วนน้อย
ประวัติ.
ช่วงต้น.
มีบันทึกเกี่ยวกับการติดต่อระหว่างอิสลามกับญี่ปุ่นก่อนการเปิดประเทศใน ค.ศ. 1853 มุสลิมบางส่วนอาจเดินทางมาในศตวรรษก่อนหน้า แม้ว่าจะอยู่ในชุมชนแบบบโดดเดี่ยวก็ตาม องค์ประกอบปรัชญาอิสลามบางส่วนได้รับการกลั่นกรองย้อนไปถึงยุคเฮอัง ผ่านแหล่งข้อมูลจากจีนและเอเชียตะวันออกเฉียงใต้
ประชากร.
ใน ค.ศ. 1941 หนึ่งในผู้สนับสนุนหลักของมัสยิดโตเกียวยืนยันว่ามีมุสลิมในประเทศญี่ปุ่น 600 คน ในจำนวนนี้มี 3 หรือ 4 คนที่เป็นชาวญี่ปุ่น ข้อมูลบางส่วนระบุว่ามีมุสลิมถึง 30,000 คน (ครึ่งหนึ่งเป็นคนในประเทศ) ใน ค.ศ. 1982 ในกลุ่มมุสลิมเชื้อสายญี่ปุ่น ส่วนใหญ่น่าจะเป็นหญิงชาวญี่ปุ่นที่แต่งงานกับชายมุสลิมที่อพยพเข้ามาในช่วงที่เศรษฐกิจบูมในคริสต์ทศวรรษ 1980 แต่มีปัญญาชนจำนวนหนึ่ง (รวมถึงศาสตราจารย์มหาวิทยาลัย) เข้ารับอิสลาม ข้อมูลประมาณการส่วนใหญ่ระบุประชากรมุสลิมในขอบเขตประมาณ 100,000 คน ศาสนาอิสลามยังคงเป็นศาสนาชนกลุ่มน้อยในประเทศญี่ปุ่น และไม่มีหลักฐานว่ามีจำนวนผู้นับถือเพิ่มขึ้นหรือไม่ การเข้ารับศาสนาส่วนใหญ่พบในกลุ่มหญิงสาวชาวญี่ปุ่นที่แต่งงานแล้ว ตามข้อมูลที่อ้างโดย "The Modern Religion" ในคริสต์ทศวรรษ 1990 
ขนาดที่แท้จริงของประชากรมุสลิมในญี่ปุ่นในปัจจุบันยังคงเป็นการคาดคะเน นักวิชาการชาวญี่ปุ่นอย่างฮิโรชิ โคจิมะ จาก National Institute of Population and Social Security Research และเคโกะ ซากูไร จากมหาวิทยาลัยวาเซดะ กล่าวแนะว่ามีประชากรมุสลิมประมาณ 70,000 คน ในจำนวนนี้ ประมาณ 90% เป้นพลเมืองต่างชาติ และประมาณ 10% เป็นชาวญี่ปุ่น ในกลุ่มผู้อพยพเข้า เรียงตามประชากรจากมากไปน้อยได้เป็น ชาวอินโดนีเซีย อินเดีย ปากีสถาน และบังกลาเทศ The Pew Research Center ประมาณการว่ามีมุสลิมในญี่ปุ่น 185,000 คนใน ค.ศ. 2010 ส่วนใน ค.ศ. 2019 มีการประมาณการว่ามีมุสลิมเพิ่มขึ้นถึง 230,000 คน เนื่องจากนโยบายที่เป็นมิตรต่อผู้อพยพ มีชาวญี่ปุ่นเปลี่ยนศาสนาประมาณ 50,000 คน และมีมัสยิดในญี่ปุ่นเพิ่มขึ้นเป็นมากกว่า 110 แห่ง จาก 24 แห่งใน ค.ศ. 2001 ใน ค.ศ. 2020 มุสลิมในประเทศญี่ปุ่นเกือบครึ่งหนึ่งเป็นชาวอินโดนีเซีย ฟิลิปปินส์ และมาเลเซีย
ประชากรมุสลิมที่มีอายุน้อยบ่งชี้ว่าจะมีประชากรมุสลิมถาวรในรุ่นที่สองและสาม
สาธารณรัฐอัปเปอร์วอลตา

สาธารณรัฐอัปเปอร์วอลตา  เป็นประเทศในแอฟริกาตะวันตกที่ไม่มีทางออกสู่ทะเล ก่อตั้งขึ้นเมื่อวันที่ 11 ธันวาคม พ.ศ. 2501 ในฐานะอาณานิคมที่ปกครองตนเองภายในชุมชนชาวฝรั่งเศส ก่อนที่จะเป็นอิสระ ดินแดนแห่งนี้เคยเป็นส่วนหนึ่งของสหภาพฝรั่งเศส ในชื่อ อัปเปอร์วอลตาของฝรั่งเศส วันที่ 5 สิงหาคม พ.ศ. 2503 ได้รับเอกราชจากฝรั่งเศส เมื่อวันที่ 4 สิงหาคม พ.ศ. 2527 เปลี่ยนชื่อเป็น บูร์กินาฟาโซ
ชื่อเรียก.
ชื่อ "Upper Volta" มาจากแม่น้ำสายหนึ่งที่มีชื่อว่า แม่น้ำวอลตา แม่น้ำนี้อยู่ทางตอนบนหรือทิศเหนือ ซึ่งจึงได้กำเนิดชื่ออัปเปอร์วอลตา
ประวัติ.
สาธารณรัฐอัปเปอร์วอลตาได้รับการอิสรภาพในวันที่ 5 สิงหาคม พ.ศ. 2503 กับ มอริซ ยาเมโอโก ของพรรควอลตีส ประชาธิปไตย-แอฟริกัน ประชาธิปไตย (UDV-RDA) และได้รับการเป็นประธานาธิบดีคนแรกของอัปเปอร์วอลตา รัฐธรรมนูญอัปเปอร์วอลตาก็ได้รับการอนุมัติในปีเดียวกัน และก็กำหนดการเลือกตั้งประธานาธิบดี และให้สมาชิกรัฐสภามีวาระเพียง 5 ปี มอริซ ยาเมโอโก สั่งแบนพรรคการเมืองทุกพรรคการเมือง (ยกเว้น พรรควอลตีส ประชาธิปไตย-แอฟริกัน ประชาธิปไตย) มอริซ ยาเมโอโก มีแนวเผด็จการมากกว่าแต่ก่อนด้วยซ้ำ
ฮันเซาะละฮ์ อิบน์ ศ็อฟวาน (นบี)

ฮันเซาะละฮ์ อิบน์ ศ็อฟวาน  เป็นนบีที่อัลลอฮ์ส่งไปยังอัศฮาบุรร็อส ตามที่อิบน์ กะษีร กล่าวถึงในหนังสือของท่าน แต่ท่านไม่ได้รับการกล่าวถึงอย่างชัดเจนในอัลกุรอานหรือในซุนนะห์ของท่านนบี แต่มีการกล่าวถึงการอ้างจากอะบูลเกาะศิม บิน อะซัค ผู้ยิ่งใหญ่ ในตอนต้นของประวัติศาสตร์ เมื่อกล่าวถึงการสร้างดามัสกัส เกี่ยวกับประวัติของอะบูลเกาะศิม บุตรอับดุลลอฮ์ บุตรอับดุลลอฮ์ บุตรญัรดาด และคนอื่น ๆ ซึ่งท่านกล่าวว่าอัศฮาบุรร็อสอยู่ต่อหน้า ดังนั้นอัลลอฮ์จึงทรงส่งฮันเซาะละฮ์ อิบน์ ศ็อฟวาน มาให้พวกเขา แต่พวกเขาฆ่าท่าน ดังนั้น อ๊าด อิบน์ เอาส์ อิบน์ อิร็อม อิบน์ซาม อิบน์ นูห์ จึงเดินทางไปอัลอะห์กอฟ บุตรหลานของเขา และอัลลอฮ์ ตะอาลส อัศฮาบุรร็อส และพวกเขาก็กระจายไปทั่วเยเมน และแพร่กระจายไปทั่วแผ่นดิน จนกระทั่งญิรูน บุตรซะอด์ บุตรอ๊าด บุตรเอาส์ บุตรอิร็อม บุตรซาม บุตรนบีนูห์ ลงมาจากดามัสกัส ได้สร้างเมืองขึ้น และตั้งชื่อว่า ญิรูน ซึ่งก็คืออิร็อมแห่งเสาหิน และไม่มีเสาหินในที่ใดมากไปกว่าดามัสกัส ดังนั้นอัลลอฮ์จึงทรงส่งนบีของพระองค์ ฮูด บุตรอับดุลลอฮ์ บุตรริบาห์ บุตรคูลุด บุตรอัลฮาลูด บุตรอ๊าด ไปยังชาวอ๊าด หมายถึงบุตรหลานของอ๊าด ในอัลอะห์กอฟ พวกเขาไม่ศรัทธา ดังนั้นอัลลอฮ์ ตะอาลา เว้นแต่ว่าสิ่งนี้เพียงอย่างเดียวไม่เพียงพอ
การบันทึก.
อัลลอฮ์ได้ส่งนบีท่านคนหนึ่งชื่อ ฮันเซาะละฮ์ อิบน์ ศ็อฟวาน (เล่มที่ 4; หน้าที่ 449) และกลุ่มชนของท่านได้สังหารท่าน ได้รับการรายงานโดย อิบน์ กะษีร จากรายงานของอัสสุฮัยล์ ในหนังสือของเขาชื่อ อัลบิดายะฮ์ วันนิฮายะฮ์ ทั้ง อัสสุฮัยล์ และ อิบน์ กะษีร ไม่ได้กล่าวถึงสะนัด (สายรายงานของผู้รายงาน) ของเรื่องเล่านี้ 
เรื่องเล่า.
อัฏเฏาะบารี กล่าาว่า อัศฮาบุรร็อส เป็นกลุ่มชนหนึ่งในหมู่บ้านแห่งหนึ่งของชาวษะมูด อัลลอฮ์ทรงส่งนบีชื่อ ฮันเซาะละฮ์ อิบน์ ศ็อฟวาน มาหาพวกเขา พวกเขาปฏิเสธและฆ่าเขา ดังนั้น อัลลอฮ์จึงทรงทำลายล้างพวกเขา
อะบูบักร์ มุฮัมมัด อิบน์ ฮะซัน เล่าว่า: "อัศฮาบุรร็อส มีความเป็นอยู่อย่างพอเพียงกับพวกเขาและที่ดินของพวกเขา พวกเขายังมีกษัตริย์ที่ยุติธรรมและมีจิตใจดี เมื่อเขาเสียชีวิต พวกเขาเสียใจมากสำหรับเขา หลังจากสี่วัน ชัยฏอนถือร่างของเขาและพูดว่า: 'ข้ายังไม่ตาย แต่ข้าคอยอยู่ห่างๆ พวกท่าน เพื่อดูปฏิกิริยาของพวกท่าน' พวกเขามีความสุขมาก เขาสั่งให้พวกเขากั้นม่านกั้นระหว่างเขา แล้วบอกกับพวกเขาว่าเขาจะไม่มีวันตาย พวกเขาจำนวนมากศรัทธาในตัวเขา และหลงไหลในตัวเขา แล้วอัลลอฮ์ก็ส่งนบีมาบอกกับพวกเขาว่า มันคือชัยฏอนที่กล่าวปราศรัยกับพวกเขาจากหลังม่าน เขาห้ามไม่ให้พวกเขาเคารพสักการะพระองค์ และสั่งให้พวกเขาเคารพภักดีต่ออัลลอฮ์เท่านั้น และห้ามตั้งภาคีใดๆ กับพระองค์ ถึงกระนั้นพวกเขาก็ฆ่านบีของพวกเขาและโยนร่างของเขาลงในบ่อน้ำ ดังนั้น อัลลอฮ์จึงทรงทำลายล้างพวกเขา
ยามาโมโตะ กนโนเฮียวเอะ

ยามาโมโตะ กนโนเฮียวเอะ บ้างเรียก ยามาโมโตะ กมเบ เป็นนายทหารเรือชาวญี่ปุ่น เคยดำรงตำแหน่งรัฐมนตรีว่าการกระทรวงทหารเรือ และต่อมาเป็นนายกรัฐมนตรีสองสมัยในรัชศกไทโช
ประวัติ.
ภูมิหลัง.
กนโนเฮียวเอะเกิดในนครคาโงชิมะ แคว้นซัตสึมะ เป็นบุตรชายคนที่หกของครอบครัวซามูไรผู้รับใช้ตระกูลชิมาซุ ในวัยเด็กเขาเคยเข้าร่วมสงครามอังกฤษ-ซัตสึมะ ต่อมาเขาเข้าร่วมเป็นพลปืนยาวของแคว้นซัตสึมะในสงครามโบชิน เพื่อต่อสู้กับระบอบโชกุน ซึ่งนำไปสู่การปกครองโดยจักรพรรดิ หลังจากนั้น เขาเข้าเรียนเตรียมทหารในกรุงโตเกียว และศึกษาต่อในโรงเรียนนายเรือจักรวรรดิญี่ปุ่นในปี 1870
ราชการทหารเรือ.
หลังเรียนจบนายเรือในปี 1874 เขาก็โดยสารเรือทหารเยอรมันสู่ทวีปยุโรปและอเมริกาใต้ในฐานะนายเรือฝึกหัดระหว่างปี 1877 ถึง 1878 ทำให้เขาได้รับประสบการณ์เดินเรือมากมาย เขาเป็นผู้แต่งตำราปืนเรือซึ่งกลายเป็นหนังสือมาตรฐานของทหารเรือจักรวรรดิญี่ปุ่น จากนั้นเขาก็มีความก้าวหน้าทางราชการตามลำดับ
กนโนเฮียวเอะในยศพลเรือโท ได้ดำรงตำแหน่งรัฐมนตรีว่าการกระทรวงทหารเรือในปี 1898 ซึ่งในช่วงเวลาดังกล่าว จักรวรรดิรัสเซียกำลังแผ่อิทธิพลคุกคามญี่ปุ่น กนโนเฮียวเอะส่งผู้ช่วยทูตฝ่ายทหารเรือจำนวนหลายคนไปยังสหรัฐ, สหราชอาณาจักร และรัสเซีย เพื่อรวบรวมข่าวที่จะใช้ตัดสินใจทางยุทธศาสตร์ นอกจากนี้ ยังสั่งการให้มีการปรับปรุงอู่ต่อเรือและโรงถลุงเหล็กในประเทศให้มีความทันสมัย ตลอดจนเพิ่มการนำเข้าถ่านหินคุณภาพสูงจากอังกฤษเพื่อใช้ในการเดินเรือรบ นายพลเรือกนโนเฮียวเอะถือเป็นหนึ่งในแกนนำคนหลักที่สนับสนุนการเป็นพันธมิตรอังกฤษ-ญี่ปุ่น นอกจากนี้ เขายังเป็นผู้แต่งตั้งนายพลเรือโทโง เฮฮาจิโร เป็นผู้บัญชาการกองเรือผสมในสงครามรัสเซีย-ญี่ปุ่น
ความดีความชอบดังกล่าว ทำให้เขาได้เลื่อนยศทหารเป็นพลเรือเอกในปี 1904 และได้รับยศขุนนางเป็นบารอนในปี 1906 และได้เลื่อนเป็นเคานต์ในปี 1907
เซาท์อเมริกันบีชเกมส์

เซาท์อเมริกันบีชเกมส์  เป็ การแข่งขันกีฬาหลายประเภทสำหรับกีฬาชายหาดระดับภูมิภาคระหว่างนักกีฬาที่เป็นตัวแทนของประเทศต่าง ๆ จากอเมริกาใต้ ซึ่งจัดแข่งขันทุกสองปี โดยองค์การกีฬาอเมริกาใต้ (ODESUR) จัดขึ้นครั้งแรกในปี ค.ศ. 2009
รายชื่อตอนในไปต่างโลกก็ต้องไปกับสมาร์ทโฟนสิ

"ไปต่างโลกก็ต้องไปกับสมาร์ทโฟนสิ" เป็นซีรีส์อนิเมะที่ดัดแปลงมาจากไลต์โนเวล ที่เขียนโดยฟุยุฮาระ พาโทระ และวาดภาพโดยเอจิ อุซัตสึกะ กำกับซีรีส์อนิเมะโดย Takeyuki Yanase ที่สร้างจากสตูดิโอ Production Reed เขียนบทโดย Natsuko Takahashi และเพลงประกอบแต่งโดย Exit Tunes ออกอากาศตั้งแต่วันที่ 11 กรกฎาคม ถึง 26 กันยายน พ.ศ. 2560 ทาง AT-X และช่องอื่น ๆ ชื่อเพลงเปิด "Another World" โดย AŌP ขณะที่เพลงปิดชื่อ "Junjō Emotional" (純情エモーショナル, Pure Emotional) โดย Maaya Uchida, Yui Fukuo, Chinatsu Akatsuki, Marika Kouno, Nanami Yamashita และ Sumire Uesaka
อนุสัญญาเจนีวาฉบับที่สี่

อนุสัญญาเจนีวาเกี่ยวกับการคุ้มครองบุคคลพลเรือนในยามสงคราม หรือเรียกทั่วไปว่า อนุสัญญาเจนีวาฉบับที่สี่ (ย่อ: GCIV) เป็นอนุสัญญาเจนีวาฉบับหนึ่งจากสี่ฉบับ มีการประกาศใช้ในเดือนสิงหาคม 1949 และมีผลใช้บังคับในเดือนตุลาคม 1950 อนุสัญญาเจนีวาสามฉบับแรกมีเนื้อหาเกี่ยวกับพลรบ ส่วนฉบับที่สี่นี้เป็นฉบับแรกที่ว่าด้วยการคุ้มครองพลเรือนทางมนุษยธรรมในพื้นที่สงคราม ปัจจุบันมีภาคี 196 ประเทศ
ในปี 1993 คณะมนตรีความมั่นคงแห่งสหประชาชาติยอมรับรายงานจากเลขาธิการสหประชาชาติและคณะกรรมการผู้เชี่ยวชาญซึ่งสรุปว่าอนุสัญญาเจนีวาได้ผ่านเข้าเป็นประชุมกฎหมายจารีตประเพณีระหว่างประเทศแล้ว ซึ่งทำให้มีผลผูกพันกับผู้ที่มิได้เป็นภาคีอนุสัญญาฯ ไม่ว่าจะทำสงครามกันหรือไม่
มานู ริโอส

มานูเอล ริโอส เฟร์นันเดซ (เกิด 17 ธันวาคม ค.ศ. 1998) หรือรู้จักกันในนาม มานู ริโอส  เป็นนักแสดง, นักร้อง และนายแบบชาวสเปน ริโอสเป็นที่รู้จักจากบทบาท แพทริก เบลนโก ในซีรีส์เรื่อง Elite ของทางเน็ตฟลิกซ์
ริโอสเริ่มเข้าสู่วงการเพลงตั้งแต่ปี ค.ศ. 2010 จากการโคฟเวอร์เพลงผ่านทางยูทูบ ในปี ค.ศ. 2012 เขาได้เข้าร่วมเป็นหนึ่งในสมาชิกของวง Parchís ซึ่งเขาก็ได้มีโอกาสร่วมงานกับวงทั้งออกอัลบั้มและทัวร์คอนเสิร์ต
ชีวิตช่วงต้น.
ริโอสเกิดเมื่อวันที่ 17 ธันวาคม ค.ศ. 1998 ที่เมืองกัลซาดาเดกาลาตราบา เขาเริ่มเข้าสู่วงการบันเทิงตั้งแต่อายุ 9 ขวบจากการที่เขาเข้าร่วมรายการเรียลลิตีที่แคว้นกัสติยา-ลามันชา ในช่วงเวลาเดียวกันนั้นเขาเริ่มทำการโคฟเวอร์เพลงผ่านทางยูทูบ ริโอสได้เรียนเกี่ยวกับการเต้นบัลเลต์แบบคลาสสิก และนาฏศิลป์ท้องถิ่นรวมถึงได้เป็นส่วนหนึ่งของวง Parchís ซึ่งในปี ค.ศ. 2012 ตัววงได้มีโอกาสออกซิงเกิลและทัวร์คอนเสิร์ตในประเทศสเปน ทั้งนี้ริโอสยังได้มีส่วนร่วมในละครเพลงเรื่องเลมีเซราบล์ จากการรับบทเป็น Gavroche
Ariasa

Ariasa เป็นสกุลของมวนที่อยู่ในวงศ์ Cicadidae
สปีชีส์ในสกุลนี้พบในทวีปอเมริกาตอนใต้
สปีชีส์ในสกุลนี้ ได้แก่:
<templatestyles src="Reflist/styles.css" />
เดอะแบ็ตเทิลแค็ต

เดอะแบ็ตเทิลแค็ต  เป็นวิดีโอเกมแนวป้องกันป้อม มี6ภาษา ภาษาอังกฤษ ภาษาฝรั่งเศส ภาษาอิตาลี ภาษาเยอรมัน ภาษาสเปน และภาษาไทย
เล่นฟรี ที่พัฒนาและเผยแพร่โดย 
PONOS Corporation สำหรับไอโอเอส และแอนดรอยด์ เดิมวางจำหน่ายในญี่ปุ่นภายใต้ชื่อ にゃんこ大戦争 (Nyanko Great War) "เดอะแบ็ตเทิลแค็ต"เปิดตัวในแอปสโตร์ของญี่ปุ่น เมื่อเดือนพฤศจิกายน พ.ศ. 2554 ภายใต้ชื่อ Battle Nekos ต่อมามีการรองรับในเวอร์ชั่นแอนดรอยด์ เมื่อเดือนธันวาคมปีเดียวกัน ตัวเกมได้รับความนิยมเป็นอย่างมากในญี่ปุ่นและเกาหลี ต่อมาตัวเกมได้ถูกลบในสหรัฐ ทั้งบนกูเกิล เพลย์ และแอปสโตร์ ก่อนที่จะวางจำหน่ายตัวเกมในเวอร์ชั่นที่ได้รับการปรับปรุงเมื่อวันที่ 17 กันยายน พ.ศ. 2557 ในเวอร์ชั่นไมโครซอฟท์ วินโดวส์ วางจำหน่ายในเดือนสิงหาคม พ.ศ. 2560 และปล่อยให้ดาวน์โหลดจนถึงปลายปี พ.ศ. 2561 เมื่อ PONOS Corporation ตัดการสนับสนุน ก็ถูกย้ายไปที่นินเท็นโด 3ดีเอส ในปี พ.ศ. 2559 และนินเท็นโด สวิตช์ ในญี่ปุ่นเมื่อปี พ.ศ. 2561 และในภูมิภาคเอเชียตะวันออกเฉียงใต้เมื่อปี พ.ศ. 2564
นางฟ้าตัวน้อยได้ลงมาโปรดฉันค่ะ

นางฟ้าตัวน้อยได้ลงมาโปรดฉันค่ะ (; โรมาจิ: "Watashi ni Tenshi ga Maiorita!") เป็นซีรีส์มังงะสี่ช่องญี่ปุ่นแนวสุขนาฏกรรมยูริ แต่งเรื่องและวาดภาพโดยนานัตสึ มูกูโนกิ เริ่มตีพิมพ์ในนิตยสาร"คอมมิคยูริฮิเมะ"ของสำนักพิมพ์อิจิจินชะตั้งแต่เดือนพฤศจิกายน พ.ศ. 2559 ซีรีส์อนิเมะโทรทัศน์ดัดแปลงผลิตโดยสตูดิโอโดงาโกโบ ออกอากาศตั้งแต่เดือนมกราคมถึงมีนาคม พ.ศ. 2562 ภาพยนตร์อนิเมะชื่อเรื่องว่า "นางฟ้าตัวน้อยได้ลงมาโปรดฉันค่ะ: พรีเชียสเฟรนส์" ออกฉายในเดือนตุลาคม พ.ศ. 2565
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง
วัดทับใหม่พัฒนา

วัดทับใหม่พัฒนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านเสด็จ อำเภอเคียนซา จังหวัดสุราษฎร์ธานี ปัจจุบันมีเจ้าอาวาสคือ พระสมุห์ วิศาล ฐานวโร
วัดทับใหม่พัฒนา แต่เดิมเป็นสำนักสงฆ์ชื่อว่า สำนักสงฆ์บ้านทับใหม่ สร้างโดยพ่อท่านอิ้น ปภากโร บนที่ดินที่ชาวบ้านในละแวกนั้นร่วมกันบริจาคให้ท่านด้วยความศรัทธา บนพื้นที่ 19 ไร่ของวัด ท่านได้จัดสร้างกุฏิสำหรับพระสงฆ์ ศาลาปฏิบัติธรรม เมรุ และอุโบสถที่สร้างตามแบบวัดพระราม ๙ กาญจนาภิเษก ตั้งวัดเมื่อวันที่ 12 กรกฎาคม พ.ศ. 2553 ได้รับพระราชทานวิสุงคามสีมาเมื่อวันที่ 25 กุมภาพันธ์ พ.ศ. 2557
วัดมีเกจิอาจารย์ คือ พ่อท่านอิ้น ปภากโร ผู้ได้รับการยอมรับว่า เชี่ยวชาญในเวทวิทยาคม ท่านได้จัดสร้างวัตถุมงคลชุด "ปภากโร นิรันตรายมหาบารมี" เพื่อนำรายได้สร้างอุโบสถของวัดทับใหม่พัฒนาให้แล้วเสร็จ
วัดภูเขาทอง (จังหวัดสุราษฎร์ธานี)

วัดภูเขาทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่น้ำ อำเภอเกาะสมุย จังหวัดสุราษฎร์ธานี
วัดภูเขาทองตั้งวัดเมื่อ พ.ศ. 2315 ได้รับพระราชทานวิสุงคามสีมาเมื่อ พ.ศ. 2495
อาคารเสนาสนะที่สำคัญ ได้แก่ อุโบสถที่มีลักษณะสถาปัตยกรรมท้องถิ่นแบบเกาะสมุย ฝีมือช่างพื้นถิ่นในสมัยนั้น อุโบสถหลังเดิมมีสภาพทรุดโทรม ทางวัดจึงได้สร้างอุโบสถขึ้นใหม่เมื่อ พ.ศ. 2491 เป็นอาคารคอนกรีตเสริมเหล็กที่มีเครื่องประกอบอย่างไทย ตกแต่งด้วยลวดลายปูนปั้นประดับกระจกสี บัวบรรจุอัฐิ บริเวณด้านข้างอุโบสถมีศาลาขนาดเล็กใช้เป็นที่ประดิษฐานบัวบรรจุอัฐิพระแก่น อดีตเจ้าอาวาสวัดภูเขาทองรูปที่ 2 มีลักษณะเป็นสถูปขนาดเล็ก ศาลาทรงปราสาทย่อมุม ส่วนยอดเป็นทรงดอกบัวตูม ตั้งอยู่บนฐานสี่เหลี่ยม ส่วนฐานตกแต่งด้วยปูนปั้นรูปหน้าบุคคลประดับเครื่องถ้วยจีน หมู่กุฏิสงฆ์มีลักษณะเป็นเรือนไม้ใต้ถุนสูง รูปแบบสถาปัตยกรรมท้องถิ่นประเภทเรือนคหบดี ผสมผสานศิลปะจีนไหหลำเข้ากับศิลปะไทย นอกจากนั้นยังมีอาคารเก่าของโรงเรียนวัดภูเขาทองเป็นอาคารครึ่งตึกครึ่งไม้ มีหน้ามุข ด้านล่างก่ออิฐถือปูน ด้านบนเป็นเครื่องไม้ รูปแบบสถาปัตยกรรมท้องถิ่นแบบเกาะสมุย
วัดศรีวโนภาส

วัดศรีวโนภาส หรือ วัดศรีวโนภาสสถิตย์พร เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลแกลง อำเภอเมืองระยอง จังหวัดระยอง
วัดศรีวโนภาสได้มีการก่อตั้งขึ้นเมื่อวันที่ 3 เมษายน พ.ศ. 2497 โดยคุณแจง และคุณแข่ง ศรีธาราม เป็นผู้ถวายที่ดินเพื่อก่อสร้างวัดโดยมีเนื้อที่ประมาณ 48 ไร่ ตั้งวัดเมื่อวันที่ 10 กรกฎาคม พ.ศ. 2513 ได้รับวิสุงคามสีมาเมื่อวันที่ 5 พฤศจิกายน พ.ศ. 2523 สิ่งก่อสร้างต่าง ๆ ได้ทรุดโทรมไปตามกาลเวลา ท่านพระครูบวรสาธุกิจ ได้ทำการวางศิลาฤกษ์อุโบสถ เมื่อปี พ.ศ.2539 โดยมีหลวงพ่อคูณ วัดบ้านไร่ นั่งเฮลิคอปเตอร์ เพื่อมาวางศิลาฤกษ์ครั้งนั้น และเมื่อ พ.ศ. 2542 ได้มีการสร้างกุฏิสงฆ์ขี้นมาใหม่อีก 12 หลัง รวมทั้งมีการพัฒนาปรับปรุงสภาพของวัดขึ้นมาใหม่ ในปี พ.ศ. 2547 ได้ดำเนินการก่อสร้างเรือนรับรองสมเด็จฯ เพื่อรับรองพระเถรานุเถระและพระผู้ใหญ่ รวมถึงได้ใช้ที่ดินส่วนหนึ่งของวัดดสร้างศูนย์พัฒนาเด็กเล็กบ้านเนินสำราญและสร้างที่อยู่อาศัยให้กับชาวบ้านที่ยากจนไม่มีที่อยู่อาศัย 
ปัจจุบันวัดศรีวโนภาส มีพระครูบวรสาธุกิจ หรือพระอาจารย์จิ้ม เป็นเจ้าอาวาส ทั้งนี้ท่านได้พัฒนาและมีความพร้อมทางถาวรวัตถุที่ใช้ในทางพระพุทธศาสนาในระดับหนึ่ง
เมนูกรุ่น อุ่นไอรัก

เมนูกรุ่น อุ่นไอรัก (; โรมาจิ: "Amaama to Inazuma") เป็นซีรีส์มังงะญี่ปุ่น แต่งเรื่องและวาดภาพโดยกิโด อามางากูเระ ตีพิมพ์ในนิตยสาร"กูด! อาฟเตอร์นูน" นิตยสารมังงะแนว"เซเน็ง"ของสำนักพิมพ์โคดันชะตั้งแต่เดือนมีนาคม พ.ศ. 2556 ถึงสิงหาคม พ.ศ. 2561 รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 12 เล่ม มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโอทีเอ็มเอสเอ็นเตอร์เทนเมนต์ ออกอากาศตั้งแต่เดือนกรกฎาคมถึงกันยายน พ.ศ. 2559
เนื้อเรื่อง.
อินุสึกะ โคเฮย์เป็นอาจารย์โรงเรียนมัธยมผู้เลี้ยงดูลูกสาวชื่อสึมุกิด้วยตนเองหลังจากการเสียชีวิตของภรรยา โคเอย์มักซื้ออาหารสำเร็จรูปให้ลูกสาวกิน แต่หลังจากโคเฮย์ได้พบกับอีดะ โคโตรินักเรียนคนหนึ่งของเขา ทำให้โคเฮย์เปลี่ยนมาลงมือทำอาหารเพื่อทำอาหารดี ๆ ให้สึมุกิ 
ให้เสียงโดย: ยูอิจิ นากามูระ
พ่อเลี้ยงเดี่ยวของสึมุกิ สูญเสียภรรยาที่ป่วยเสียชีวิตเมื่อครึ่งปีก่อน
ให้เสียงโดย: รินะ เอ็นโด
ลูกสาวของโคเฮย์ผู้เข้าเรียนในโรงเรียนอนุบาล
ให้เสียงโดย: ซาโอริ ฮายามิ
เด็กสาวนักเรียนมัธยมปลายผู้สันโดษ มีความสุขกับการได้กินของอร่อย
ให้เสียงโดย: ฮารูกะ โทมัตสึ
เพื่อนสนิทของโคโตริที่เรียนคนละชั้นร้าน ที่บ้านเป็นร้านขายผักซึ่งโคโตริมักมาซื้อ
ให้เสียงโดย: โทโมกาซุ เซกิ
เพื่อนสนิทของโคเฮย์ตั้งแต่สมัยเรียนโรงเรียนมัธยมปลายและเพื่อนสมัยเด็กของทาเอะ
ให้เสียงโดย: ซาโตมิ อาราอิ
แม่ของโคโตริผู้เป็นเชฟชื่อดัง จึงมักไม่อยู่ประจำที่ร้านอาหารแต่ก็ได้ฝากสูตรอาหารให้โคโตริในการทำอาหารกับโคเฮย์
ให้เสียงโดย: ไอ คายาโนะ
ภรรยาของโคเฮย์และแม่ของสึมุกิ เสียชีวิตเมื่อหกเดือนก่อนเรื่องราวเริ่มต้น
ให้เสียงโดย: ชินมูงิ โคงะ
เพื่อนร่วมชั้นที่โรงเรียนอนุบาลของสึมุกื
ให้เสียงโดย: ซายะ อันโดะ
เพื่อนร่วมชั้นที่โรงเรียนอนุบาลของสึมุกื
ให้เสียงโดย: โชกิ สึรุ
เพื่อนร่วมชั้นที่โรงเรียนอนุบาลของสึมุกื
ให้เสียงโดย: ฮิโรกาซุ มาจิดะ
อาจารย์ชายที่โรงเรียนของโคโตริและชิโนบุ
เทราอูจิ มาซาตาเกะ

จอมพล เคานต์ เทราอูจิ มาซาตาเกะ เป็นนายทหารบกชาวญี่ปุ่น เคยเป็นรัฐมนตรีว่าการกระทรวงทหารบก ต่อมาได้เป็นข้าหลวงต่างพระองค์สำเร็จราชการเกาหลี และเป็นนายกรัฐมนตรีคนที่แปด
ประวัติ.
เทราอูจิเป็นบุตรคนที่สามของครอบครัวซามูไรของแคว้นโชชู สมัยเด็กเขาเคยเป็นสมาชิกทหารอาสาที่ชื่อว่าคิเอไตตั้งแต่ปี 1864 และเข้าร่วมรบในสงครามโบชินเพื่อโค่นล้มระบอบโชกุนตั้งแต่ปี 1867 จนได้รับชัยชนะในยุทธการที่ฮาโกดาเตะในปี 1869 ซึ่งหลังเสร็จสงครามดังกล่าว เขาก็เดินทางกลับเกียวโตแล้วทำงานในกระทรวงการสงคราม โดยได้ศึกษาอาวุธและยุทธวิธีของชาติตะวันตก 
เทราอูจิได้เป็นทหารรักษาพระองค์จักรพรรดิเมจิในปี 1870 และได้เดินทางตามเสด็จสู่โตเกียวอันเป็นเมืองหลวงแห่งใหม่ เขาลาออกจากงานทหารในปี 1871 เพื่อไล่ตามความฝันที่จะไปเรียนภาษาที่ประเทศฝรั่งเศส แต่ไม่ทันไรเขาก็ถูกเรียกตัวเข้ารับราชการในกองทัพบกจักรวรรดิญี่ปุ่น ซึ่งเป็นหน่วยทหารระดับชาติที่จัดตั้งขึ้นใหม่โดยได้ติดยศร้อยตรี ต่อมาเขาได้รับแต่งตั้งเป็นหนึ่งในคณะนายทหารเสนาธิการของโรงเรียนนายร้อยทหารบกในปี 1873 เทราอูจิมีส่วนในการปราบกบฏซัตสึมะในปี 1877 และสูญเสียมือขวา แต่ความพิการของเขาไม่ได้เป็นอุปสรรคต่ออนาคตของเขาเลย
ในปี 1882 เขาถูกส่งตัวไปยังประเทศฝรั่งเศสในฐานะนายทหารคนสนิทของเจ้าชายโคโตฮิโตะ เจ้าคังอิน และได้รับแต่งตั้งเป็นผู้ช่วยทูตฝ่ายทหารในปีถัดมา เขาอาศัยอยู่และศึกษาหาความรู้ในประเทศฝรั่งเศสจนถึงปี 1886 แล้วจึงเดินทางกลับญี่ปุ่น โดยได้รับแต่งตั้งเป็นรองเลขานุการรัฐมนตรีว่าการกระทรวงทหารบก ต่อมาในปี 1887 เขาได้เป็นผู้บัญชาการโรงเรียนนายร้อยทหารบก และในปี 1891 ก็ได้เป็นเสนาธิการกองทัพภาคที่หนึ่ง ในปี 1892 ได้เป็นหัวหน้าฝ่ายที่หนึ่ง (ฝ่ายยุทธการ) ศูนย์เสนาธิการทหารบก
ศุฮุฟของอิบรอฮีม

ศุฮุฟของอิบรอฮีม ("Ṣuḥuf ʾIbrāhīm") เป็นส่วนหนึ่งของคัมภีร์ทางศาสนาของศาสนาอิสลาม เชื่อกันว่าพระคัมภีร์เหล่านี้บรรจุโองการที่นบีอิบรอฮีมได้รับวะฮีย์จากอัลลอฮ์ ซึ่งเขียนโดยท่านเช่นเดียวกับอาลักษณ์และผู้ติดตามของท่าน
เชื่อกันว่าม้วนคัมภีร์เป็นหนึ่งในคัมภีร์ที่เก่าแก่ที่สุดซึ่งมอบให้กับนบีอิบรอฮีม และต่อมาใช้โดยอิชมาเอล ("อิสมาอีล") และ อิสอัค ("อิสฮาก") แม้ว่าโดยปกติจะเรียกว่า "ม้วนคัมภีร์" แต่นักแปลหลายคนก็แปล "ศุฮุฟ" ภาษาอาหรับว่า "คัมภีร์" โองการที่กล่าวถึง "คัมภีร์" อยู่ใน อัลกุรอาน 87:18-19 ซึ่งถูกอ้างถึงพร้อมกับ คัมภีร์ของโมเสส เพื่อเป็น "คัมภีร์แห่งวะฮีย์ครั้งก่อน"
เรื่องราว.
ในสอง"ซูเราะฮ์" (บท) ซึ่งประทานลงมาในมักกะฮ์แรก มีการอ้างอิงถึง 'ใบไม้ ม้วนหนังสือ บันทึกประจำวัน' (ศุ"ฮุฟ") ของอิบรอฮีม (และ"ศุฮุฟของมูซา") โดยสันนิษฐานว่าข้อความบางข้อความที่ได้รับการดลใจจากสวรรค์เขียนด้วยลายมือ โดยปรมาจารย์มีความหมาย ข้อความเหล่านี้กล่าวว่าความจริงของสาส์นของอัลลอฮ์มีอยู่ในการวะฮีย์แรกสุดของนบีอิบรอฮีมและนบีมูซา แม้ว่าโดย ทั่วไปแล้ว "ศุฮุฟ" จะเข้าใจว่าหมายถึง 'ม้วนคัมภีร์' แต่นักแปลหลายคน รวมทั้งอับดุลลอฮ์ ยูซุฟ อาลีและมารมาดุก พิคทอลล์- ได้แปลวรรคนี้ว่า "คัมภีร์ของอิบรอฮีมและมูซา"
การกล่าวถึงในอัลกุรอาน.
คัมภีร์กุรอาน อ้างถึงศุฮุฟของอิบรอฮีม บางเล่มซึ่งแปลอีกทางหนึ่งว่า "หนังสือของอิบรอฮีม" ชาวมุสลิมเข้าใจว่าม้วนคัมภีร์ของอิบรอฮีมหมายถึงวะฮีย์บางอย่างที่นบีอิบรอฮีมได้รับ ซึ่งท่านจะถ่ายทอดเป็นลายลักษณ์อักษร เนื้อหาที่แน่นอนของการเปิดเผยไม่ได้อธิบายไว้ในอัลกุรอาน
บทที่ 87 ของอัลกุรอาน ซูเราะฮ์ อัลอะอ์ลา สรุปว่าเนื้อหาของ ซูเราะฮ์ นั้นอยู่ในพระคัมภีร์ก่อนหน้าของอิบรอฮีมและมูซา เป็นสิ่งที่บ่งบอกเล็กน้อยถึงสิ่งที่อยู่ในคัมภีร์ก่อนหน้า ตามศาสนาอิสลาม:
<templatestyles src="Template:Blockquote/styles.css" />แท้จริง (ข้อตักเตือนสติ) นี้มีอยู่ในคัมภีร์ก่อน ๆ มาแล้ว
คือคัมภีร์ของอิบรอฮีมและมูซา
บทที่ 53 ของอัลกุรอาน สูเราะฮ์ อันนัจญม์ กล่าวเพิ่มเติมของพระคัมภีร์ก่อนหน้าของอิบรอฮีมและมูซา
<templatestyles src="Template:Blockquote/styles.css" />หรือว่าเขามิได้รับข่าวคราวที่มีอยู่ในคัมภีร์ของมูซา
และอิบรอฮีม ผู้ซึ่งปฏิบัติตามสัญญาอย่างครบครัน
ว่าไม่มีผู้แบกภาระคนใดที่จะแบกภาระของผู้อื่นได้
และมนุษย์จะไม่ได้อะไรเลย นอกจากสิ่งที่เขาได้ขวนขวายเอาไว้
และแท้จริงการขวนขวายของเขาก็จะได้เห็นในไม่ช้า
ตาตียานา เอรูฮีโมวา

ตาตียานา เอรูฮีโมวา (Tatiana Erukhimova) เป็นนักฟิสิกส์ชาวอเมริกัน-รัสเซีย ศาสตราจารย์ประจำมหาวิทยาลัยเท็กซัสเอแอนด์เอ็ม และเฟลโลว์ประจำองค์การฟิสิกส์อเมริกัน
ชีวิตช่วงต้นและการศึกษา.
เอรูฮีโมวาจบการศึกษาวิทยาศาสตรมหาบัณฑิต สาขาฟิสิกส์ ในปี 1987 จากมหาวิทยาลัยรัฐโลบาเชฟสกี นีซนี นอฟโกรอด และจบการศึกษาปริญญาดุษฎีบัณฑิตในสาขาฟิสิกส์ขากสถาบันสหวิทยาศาสตร์รัสเซีย จากนั้นเธอได้ตอบรับเข้ารับตำแหน่งเป็นนักวิจัยหลังปริญญาเอก (postdoctoral research associate) ที่มหาวิทยาลัยเท็กซัสเอแอนด์เอ็ม ในสหรัฐ
อาชีพการงาน.
หลังเข้าร่วมเป็นคณาจารย์ของวิทยาลัยวิทยาศาสตร์ของเท็กซัสเอแอนด์เอ็มในปี 2006 เธอได้จัดกิจกรรมเผยแพร่ความรู้ทางวิทยาศาสตร์ให้แก่ชุมชนในรัฐเท็กซัส เช่น กิจกรรม DEEP (Discover, Explore, and Enjoy Physics and Engineering; ค้นพบ, ค้นหา สนุกสนานกับฟิสิกส์และวิศวกรรมศาสตร์), ฟิสิกส์โชว์ (Physics Show), Just Add Science และ Real Physics Live และเป็นผู้ร่วมประพันธ์แบบเรียน "Atmospheric Thermodynamics" ในปี 2012 เธอได้รับรางวัลการสอนโดดเด่นจากมหาวิทยาลัย (Texas A&M's 2012 Distinguished Achievement Award for Teaching) และรางวัลนักสื่อสารวิทยาศาสตร์โดดเด่นจาก Sigma Xi ในปี 2014 (Outstanding Science Communicator Award)
อนุสรณ์ผู้ปลดปล่อยลัตเวียและรีกาโซเวียตจากผู้รุกรานฟาสซิสต์เยอรมัน

อนุสรณ์ผู้ปลดปล่อยลัตเวียและรีกาโซเวียตจากผู้รุกรานฟาสซิสต์เยอรมัน หรือเรียกกันอย่างไม่เป็นทางการว่า อนุสรณ์ชัยชนะ เป็นอนุสรณ์สถานในสวนชัยชนะ ในย่านปาร์เดากาวา กรุงรีกา ประเทศลัตเวีย ตั้งขึ้นในปี 1985 เพื่อระลึกถึงทหารจากกองทัพแดงที่ร่วมรบในการยึดเมืองรีกาและส่วนอื่นของลัตเวียคืนมาจากนาซีเยอรมนี ในช่วงปีท้าย ๆ ของสงครามโลกครั้งที่สอง (1944–1945) อนุสรณ์สถานประกอบด้วยเสาสูง 79 เมตร และงานประติมากรรมสองชุด คือ มารดามาตุภูมิและประติมากรรมรูปทหารสามนาย
อนุสรณ์นี้เป็นประเด็นถกเถียงมาอย่างยาวนานในสังคมลัตเวียสมัยใหม่ เนื่องมาจากความเกี่ยวเนื่องกับสงครามโลกครั้งที่สองและมรดกจากสมัยที่ลัตเวียอยู่ภายใต้ปกครองของสหภาพโซเวียต ชาวลัตเวียจำนวนมากมองว่าอนุสรณ์นี้ไม่ใช่สัญลักษณ์ของการปลดปล่อย หากแต่เป็นสัญลักษณ์ของการยึดครองอีกครั้งของสหภาพโซเวียต เสาสูงของอนุสรณ์สถานนี้บางครั้งถูกเรียกว่าเป็น "นิ้วมอสโก"  และถูกนำไปเปรียบว่าเป็นคู่ตรงข้ามกันของอนุสรณ์เสรีภาพ 
ภายหลังการรุกรานยูเครนโดยรัสเซียในปี 2022 ได้มีการตัดสินใจรื้อถอนอนุสรณ์สถานนี้อย่างเป็นทางการ การรื้อถอนเริ่มขึ้นในวันที่ 22 สิงหาคม และเสร็จสิ้นในวันที่ 25 สิงหาคม 2022 คณะกรรมการสืบสวนสอบสวนรัสเซียกล่าวหาว่าการรื้อถอนอนุสรณ์นี้เป็นอาชญากรรม และในวันที่ 10 พฤศจิกายน 2022 กระทรวงการต่างประเทศรัสเซียได้เรียกมาริส เรียกสติญช์ เอกอัครราชทูตลัตเวีย เข้าพบเพื่อประท้วงการรื้อถอนอนุสรณ์นี้และอนุสรณ์อื่น ๆ จากยุคโซเวียตในลัตเวีย พร้อมทั้งขู่ว่ารัสเซีย "มีสิทธิ์ที่จะตอบโต้ ซึ่งรวมถึงการใช้มาตรการที่ไม่สมมาตร" เรียกสติญช์แสดงความเห็นโดยกล่าวว่า "มาตรการใด ๆ ก็ตามที่รัสเซียใช้ จะตามมาด้วยการตอบโต้ที่เหมาะสม เด็ดขาด และหนักแน่น"
วัดสูง

วัดสูง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสาไห้ อำเภอเสาไห้ จังหวัดสระบุรี
วัดสูง ชาวบ้านเรียกว่า วัดป่า ตั้งวัดเมื่อ พ.ศ. 2470 บริเวณที่ตั้งวัดเป็นที่ราบสูงกว่าบริเวณรอบ ๆ จึงเรียกวัดว่า "วัดสูง" ตามลักษณะภูมิประเทศที่ตั้งวัด ได้รับพระราชทานวิสุงคามสีมาเมื่อวันที่ 14 มกราคม พ.ศ. 2484 ได้ผูกพัทธสีมาเมื่อวันที่ 23 กุมภาพันธ์ พ.ศ. 2501
อาคารเสนาสนะประกอบด้วย อุโบสถกว้าง 840 เมตร ยาว 22.70 เมตร สร้างเมื่อ พ.ศ. 2501 ศาลาการเปรียญกว้าง 13 เมตรยาว 24.50 เมตร สร้างด้วยคอนกรีตและไม้เมื่อ พ.ศ. 2525 หอสวดมนต์กว้าง 12 เมตร ยาว 15 เมตรสร้างพ.ศ.2511 กุฏิสงฆ์ จำนวน 6 หลัง เป็นอาคารไม้ ปูชนียวัตถุที่สำคัญคือ พระพุทธรูปปางมารวิชัย (มีจารึกด้านหลังพระพุทธรูป) ทำด้วยหินทราย จัดเป็นศิลปะสมัยอยุธยาตอนปลาย เรียกว่า "หลวงพ่อศรีพุทธมงคล (หลวงพ่อดำ)" ประดิษฐานอยู่ในวิหาร
นอกจากนั้นวัดยังมี "เสาร้องไห้" ตั้งอยู่ในศาลเจ้าแม่นางตะเคียนทอง เป็นเสาไม้ตะเคียนขนาดใหญ่ มีตำนานเล่ากันว่า เมื่อครั้งสร้างกรุงเทพมหานครเป็นราชธานี ได้มีการเกณฑ์เสาจากหัวเมืองต่าง ๆ เพื่อคัดเลือกเสาที่มีลักษณะงดงาม เพื่อจัดเป็นเสาเอก ทางเมืองสระบุรีได้จัดส่งเสาต้นนี้แต่ไปช้าเกินไป กล่าวกันว่า เสาต้นนี้จึงเกิดความเสียใจลอยกลับทวนน้ำขึ้นมาจมลง ณ ตำบลแห่งนี้ พอตกเวลากลางคืนชาวบ้านมักได้ยินเสียงร้องไห้ จึงเป็นที่มาของ "'เสาร้องไห้" รวมถึงชื่อตำบลและอำเภอเสาไห้ ในปัจจุบัน
ฉันชื่อจิฮิโระ

ฉันชื่อจิฮิโระ (; โรมาจิ: "Chihirosan"; #เปลี่ยนทาง) เป็นภาพยนตร์ญี่ปุ่นที่กำกับโดย ริกิยะ อิมาอิซูมิ โดยสร้างจากผลงานมังงะในชื่อภาษาญี่ปุ่นเดียวกันของ ฮิโรยูกิ ยาซูดะ กำหนดฉายในโรงภาพยนตร์และเผยแพร่ทางเน็ตฟลิกซ์ในวันที่ 23 กุมภาพันธ์ ค.ศ. 2023 นำแสดงโดย คาซูมิ อาริมูระ แสดงเป็น จิฮิโระ อดีตผู้ให้บริการทางเพศหญิงที่ชื่นชอบร้านขายเบ็นโตแห่งหนึ่งในเมืองขนาดเล็กติดทะเลและเริ่มทำงานที่นั่น เธอไม่ปิดบังเรื่องในอดีตและเปิดใจรับฟังปัญหาของผู้อื่นรอบตัว
วัดควนแร่

วัดควนแร่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลควนมะพร้าว อำเภอเมืองพัทลุง จังหวัดพัทลุง
วัดควนแร่ตั้งวัดเมื่อ พ.ศ. 2106 ได้รับพระราชทานวิสุงคามสีมาเมื่อ พ.ศ. 2211 ที่ตั้งของวัด อยู่ทางทิศเหนือติดกับกำแพงเมืองพัทลุงโบราณสถานในสมัยอยุธยา ซึ่งมีซากปรักหักพังเหลือเป็นเพียงเนินกำแพงเตี้ย ๆ ทางทิศเหนือติดกับวัดควนแร่ ส่วนวัดควนแร่ไม่มีประวัติการก่อสร้างที่แน่ชัด สันนิษฐานจากรูปแบบสถาปัตยกรรมคงสร้างในสมัยอยุธยา กรมศิลปากรประกาศขึ้นทะเบียนและกำหนดขอบเขตที่ดินโบราณสถานในราชกิจจานุเบกษา (ฉบับพิเศษ) เล่ม 102 ตอนที่ 180 วันที่ 29 พฤศจิกายน พ.ศ. 2528 หน้า 138 พื้นที่ประมาณ 2 งาน 16 ตารางวา
วัดมีเจดีย์ซึ่งมีลักษณะศิลปะอยุธยา เป็นเจดีย์ก่ออิฐถือปูนตั้งอยู่หน้าอุโบสถ ปัจจุบันพังทลายลงเหลือเพียงส่วนฐานกว้างประมาณ 10 เมตร สูงประมาณ 5 เมตร ปูชนียวัตถุที่สำคัญพบพระโพธิสัตว์อวโลกิเตศวร หล่อด้วยสำริด ขนาดสูงประมาณ 34 เซนติเมตร ผู้ค้นพบคือนายช้อย เพชรกาฬ ขุดพบทางทิศตะวันตกเฉียงใต้ของกำแพงเมืองโบราณ ปัจจุบันเก็บรักษาไว้ที่พิพิธภัณฑสถานแห่งชาติ สงขลา รวมถึงพบพระพุทธรูปสำริดปางห้ามญาติศิลปะอยุธยา นอกจากนี้ภายในอุโบสถยังมีพระพุทธรูปปูนปั้นปางมารวิชัย จำนวน 3 องค์ สององค์อยู่ด้านซ้ายด้านขวาของพระประธาน เป็นพระพุทธรูปทรงเครื่อง พระเศียรสวมเทริดยอดแหลม ด้านหน้าพระประธานมีพระพุทธรูปปูนปั้นปางมารวิชัยสมัยรัตนโกสินทร์จำนวน 3 องค์ นำมาจากวัดควนแร่ตก (ร้าง)
ราชันกวาง

ราชันกวาง (; โรมาจิ: "Shika no Ō") เป็นซีรีส์นิยายญี่ปุ่นแนวจินตนิมิต เขียนโดยนาโฮโกะ อูเอฮาชิ สำนักพิมพ์คาโดกาวะตีพิมพ์ครั้งแรกสองเล่มจบในเดือนกันยายน พ.ศ. 2557 ภายหลังตีพิมพ์ซ้ำเป็นหนังสือ 4 เล่มจบระหว่างเดือนมิถุนายนถึงกรกฎาคม พ.ศ. 2550 ซีรีส์นิยายมีลิขสิทธิ์ในประเทศไทยโดยสำนักพิมพ์บิบลิโอ มังงะดัดแปลงวาดภาพโดยทาโร เซกิงูจิ เผยแพร่ออนไลน์ผ่านเว็บไซต์"ยังเอชอัพ"ของสำนักพิมพ์คาโดกาวะโชเต็งระหว่างเดือนกรกฎาคม พ.ศ. 2564 ถึงมีนาคม พ.ศ. 2565 รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 2 เล่ม ภาพยนตร์อนิเมะดัดแปลงผลิตโดยสตูดิโอโปรดักชัน ไอ.จี ออกฉายเมื่อวันที่ 4 กุมภาพันธ์ พ.ศ. 2565 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: Hisui Kimura
สื่อ.
มังงะ.
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 10 กันยายน พ.ศ. 2564</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 10 มีนาคม พ.ศ. 2565</td><td></td></tr>
</table>
ภาพยนตร์อนิเมะ.
มีการประกาศสร้างอนิเมะดัดแปลงในวันที่ 21 มิถุนายน พ.ศ. 2561 ภายหลังมีการประกาศว่าจะเป็นภาพยนตร์อนิเมะดัดแปลงผลิตโดยสตูดิโอโปรดักชัน ไอ.จี ภาพยนตร์กำกับโดยมาซาชิ อันโดและมาซายูกิ มิยาจิ โดยอันโดยังรับหน้าที่ออกแบบตัวละครด้วย เขีบนบทโดยทากุ คิชิโมโตะ และแต่งดนตรีประกอบโดยฮารูมิ ฟูกิ เดิมมีกำหนดออกฉายในวันที่ 18 กันยายน พ.ศ. 2563 แต่เลื่อนวันฉายเป็นวันที่ 10 กันยายน พ.ศ. 2564 ด้วยสาเหตุที่ไม่เปิดเผย ภาพยนตร์เลื่อนวันฉายอีกครั้งในเดือนสิงหาคม พ.ศ. 2564 เนื่องจากการระบาดของโรคโควิด-19 ภาพยนตร์เข้าฉายในวันที่ 4 กุมภาพันธ์ พ.ศ. 2565 
ภาพยนตร์ฉายรอบปฐมทัศน์ในงานประกวดภาพยนตร์ในเทศกาลภาพยนตร์อนิเมชันนานาชาติแอนเนซีเมื่อวันที่ 14 มิถุนายน พ.ศ. 2564 มีลิขสิทธิ์เข้าฉายในประเทศสหราชอาณาจักร ไอร์แลนด์ และประเทศในทวีปยุโรปที่พูดภาษาฝรั่งเศสโดย Anime Limited Selecta Visión ได้ลิขสิทธิ์เผยแพร่ในประเทศสเปน ออกฉายในวันที่ 9 มิถุนายน พ.ศ. 2565 GKIDS ได้ลิขสิทธิ์เผยแพร่ในอเมริกาเหนือ ออกฉายทั้งแบบเสียงภาษาญี่ปุ่นพร้อมคำบรรยายใต้ภาพภาษาอังกฤษและแบบเสียงพากย์ภาษาอังกฤษในวันที่ 13 กรกฎาคม พ.ศ. 2565
เอ-พรินซ์

เอ-พรินซ์  เป็นบอยแบนด์ของเกาหลีใต้ ก่อตั้งโดยนิวแพลเน็ตเอนเตอร์เนทนเมนต์ในโซล ประเทศเกาหลีใต้ กลุ่มเปิดตัวเมื่อวันที่ 25 กรกฎาคม ค.ศ. 2012 ด้วยเพลง "You're The Only One"
ซอยจุ๊

ซอยจุ๊ เป็นอาหารไทยภาคอีสาน เป็นการนำเนื้อวัวและเครื่องในเนื้อวัวดิบมาหั่นเป็นชิ้น ๆ พอดีคำ โดยไม่ต้องผ่านกรรมวิธีการปรุงให้สุกหรือปรุงรส และจะนิยมนำมากินกับน้ำจิ้มแจ่วขม พร้อมผักสดกรอบ ๆ 
ส่วนของเนื้อที่นิยมใช้กันคือ เนื้อส่วนสันใน ส่วนขาลาย ตลอดจนเนื้อน่องลาย คนท้องถิ่นนิยมใช้เนื้อวัวที่เลี้ยงเองหรือวัวธรรมชาติมากกว่าการซื้อตามร้าน เนื่องจากมีความสดเป็นพิเศษ ในส่วนของเครื่องในของเมนูซอยจุ๊จะนิยมใช้ตับวัว ผ้าขี้ริ้ว ขอบกระด้งหรือคันแทนา เลือดวัว ตลอดจนสไบนาง ส่วนน้ำจิ้มแจ่วขม มีส่วนผสมจากพริกป่น น้ำปลา ข้าวคั่ว ต้นหอม ผักชี ดีวัว และเพลี้ยอ่อนต้ม เครื่องเคียงมีผักสด พริกสด หรือกระเทียม
คำว่า "ซอย" ในภาษาอีสานแปลว่า "หั่น" ส่วนคำว่า "จุ๊" แปลว่า "จิ้ม" ที่มาของซอยจุ๊มาจากวัฒนธรรมคนอีสาน เมื่อมีเทศกาลพิเศษหรือวันสำคัญจะมีการล้มสัตว์ใหญ่ โดยเฉพาะวัว เพื่อเตรียมอาหารมื้อพิเศษสำหรับจัดเลี้ยงพระ งานแต่งงาน งานบวช งานบุญข้าวสาก ตลอดจนทำอาหารเลี้ยงแขก จนเกิดเป็นอาหาร "ซอยจุ๊เนื้อวัว" ในระยะแรกนิยมกินซอยจุ๊เนื้อวัวหรือซอยจุ๊ตับหวานเป็นกับแกล้ม แต่ภายหลังได้กลายมาเป็นอาหารมื้อหลัก จนต่อมาได้แพร่ขยายไปสู่ภูมิภาคอื่น ๆ จนได้รับความนิยม
อย่างไรก็ดี เนื่องจากเป็นอาหารไม่ได้ผ่านการฆ่าเชื้อหรือปรุงสุก จึงเสี่ยงที่จะมีพยาธิเข้าสู่ร่างกาย ก่อให้เกิดโรค เช่น พยาธิใบไม้ตับทำให้เกิดมะเร็งท่อน้ำดี
เคหาสน์นางคอย

เคหาส์นางคอย เป็นละครโทรทัศน์หลังข่าวภาคค่ำ ออกอากาศช่อง 7 เอชดี แนวละครเเอ็กชั่น, สืบสวนสอบสวน, ดราม่า เรื่องย่อละคร เคหาสน์นางคอย ณ เคหาสน์นางคอย มีความลับที่ถูกซ่อนเร้นความจริงที่ถูกกักขัง กับการรอคอยใครบางคนอย่างมีความหวังทุกลมหายใจ และเป็นความลับที่อาจจะเปลี่ยนชีวิตใครบางคนไปตลอดกาล ผลิตโดย บริษัท มุมใหม่ จำกัด นำแสดงโดย กิตตน์ก้อง ขำกฤษ, ปภาวดี ชาญสมอน, รัฐธีร์ วรโรจน์โยธิน, ณศมน นิยมเดชา, ภูษณะ บัวงาม, นิคิต้า กรรณเกตุ, เกวลิน คอตแลนด์, พีท ทองเจือ, ศุภกิจ ตังทัตสวัสดิ์, มัณฑนา หิมะทองคำ, ชนกวนันท์ รักชีพ และนักแสดงอีกคับคั่ง กำกับการแสดงโดย ธีรศักดิ์ พรหมเงิน ออกอากกาศทุกวันจันทร์ - อังคาร เวลา 20.30 ทางช่อง 7 เอชดี
ทำไงดีเกมนี้นางร้ายน่ารัก

ทำไงดีเกมนี้นางร้ายน่ารัก (; โรมาจิ: "Watashi no Oshi wa Akuyaku Reijō") เป็นซีรีส์ไลต์โนเวลญี่ปุ่น เขียนโดยอิโนริและวาดภาพประกอบโดยฮานากาตะ เผยแพร่ทางออนไลน์ระหว่างเดือนมกราคม พ.ศ. 2561 ถึงเดือนกุมภาพันธ์ พ.ศ. 2564 บนเว็บไซต์โชเซ็ตสึกะ นิ นาโร ต่อมาไลต์โนเวลถูก Aichu Publishing ซื้อไปพิมพ์ ซึ่งตีพิมพ์ไลต์โนเวลเล่มแรกแบบดิจิทัลในเดือนกุมภาพันธ์ พ.ศ. 2562 ภายใต้สำนักพิมพ์ GL Bunko
ไลต์โนเวลได้รับการดัดแปลงเป็นมังงะซึ่งวาดภาพประกอบโดยอาโนชิโมะ ได้รับการตีพิมพ์ในนิตยสาร "คอมมิคยูริฮิเมะ" นิตยสารการ์ตูนยูริของ อิจิจินชะ ตั้งแต่วันที่ 18 มิถุนายน พ.ศ. 2563 และได้รับการรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 5 ไลต์โนเวลและมังงะได้รับลิขสิทธิ์ในอเมริกาเหนือโดย Seven Seas Entertainment ไลต์โนเวลได้รับการดัดแปลงเป็นซีรีส์อนิเมะโทรทัศน์โดย Platinum Vision โดยออกอากาศตั้งแต่เดือนตุลาคมถึงธันวาคม พ.ศ. 2566
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: นานะ มิซูกิ
ดงญี

มาย ห่งหง็อก (อักษรเวียดนามตัวเต็ม: 梅紅玉, อักษรเวียดนามสมัยใหม่: Mai Hồng-Ngọc; เกิดวันที่ 13 ตุลาคม ค.ศ. 1988) หรือชื่อในวงการคือ ดงญี (Đông-Nhi, ฮ้านตึ: 東兒) เป็นนักร้องและนักแต่งเพลงชาวเวียดนาม
สิทธิในการประท้วง

สิทธิในการประท้วง อาจเป็นการแสดงถึงสิทธิเสรีภาพในการชุมนุม สิทธิเสรีภาพในการสมาคม และสิทธิเสรีภาพในการพูดนอกจากนี้ การประท้วง และข้อจำกัดในการประท้วงยังคงมีอยู่ตราบที่รัฐบาลมีอำนาจ
ในกฎหมายระหว่างประเทศ.
สนธิสัญญาระหว่างประเทศหลายฉบับมีข้อตกลงที่ชัดเจนเกี่ยวกับสิทธิในการประท้วง ข้อตกลงดังกล่าวรวมถึงอนุสัญญายุโรปว่าด้วยสิทธิมนุษยชน ค.ศ. 1950 โดยเฉพาะมาตรา 9 ถึง 11 และกติการะหว่างประเทศว่าด้วยสิทธิพลเมืองและสิทธิทางการเมือง ค.ศ. 1966 โดยเฉพาะมาตราที่ 18 ถึง 22 รวมทั้งมาตรา 9 ที่บัญญัติ “สิทธิในเสรีภาพทางความคิด มโนธรรม และศาสนา มาตรา 10 ประกาศ "สิทธิในเสรีภาพในการแสดงออก" มาตรา 11 ประกาศ "สิทธิที่จะมีเสรีภาพในการสมาคมกับผู้อื่น รวมทั้งสิทธิในการก่อตั้งและเข้าร่วมสหภาพแรงงานเพื่อปกป้องผลประโยชน์ของเขา" อย่างไรก็ตาม ข้อตกลงเหล่านี้ และข้อตกลงอื่น ๆ ว่าด้วยสิทธิเสรีภาพในการชุมนุม เสรีภาพในการสมาคม และเสรีภาพในการพูด อยู่ภายใต้ข้อจำกัดบางประการ ตัวอย่างเช่น กติการะหว่างประเทศว่าด้วยสิทธิพลเมืองและสิทธิทางการเมือง ได้บัญญัติข้อห้าม "การโฆษณาชวนเชื่อเพื่อสงคราม" และการสนับสนุน "ความเกลียดชังทางชาติ เชื้อชาติ หรือศาสนา" และยังอนุญาตให้จำกัดเสรีภาพในการชุมนุมได้หากมีความจำเป็นตามเงื่อนไขในมาตรา 20 และ 21 ความว่า "ในสังคมประชาธิปไตยเพื่อประโยชน์แห่งความมั่นคงของชาติ หรือความปลอดภัยของประชาชน ความสงบเรียบร้อยของประชาชน การคุ้มครองสุขภาพ หรือศีลธรรมของประชาชน หรือการคุ้มครองสิทธิเสรีภาพของผู้อื่น" คำอธิบายของสิทธิเหล่านี้ได้แสดงถึงจุดที่แตกต่างระหว่างกัน
อย่างไรก็ตาม การประท้วงไม่จำเป็นต้องมีความรุนแรง หรือคุกคามผลประโยชน์ของความปลอดภัยสาธารณะ และความมั่นคงของชาติ และไม่จำเป็นต้องใช้การอารยะขัดขืน เมื่อผู้ประท้วงไม่มีส่วนละเมิดกฎหมายของรัฐ การประท้วง แม้แต่การรณรงค์ต่อต้านด้วยสันติวิธี มักจะมีลักษณะในการสนับสนุนระบอบประชาธิปไตย และรัฐธรรมนูญ สิ่งนี้สามารถเกิดขึ้นได้ ตัวอย่างเช่น เมื่อการต่อต้านเช่นนี้เกิดขึ้นเพื่อตอบโต้การรัฐประหารโดยกองทัพ หรือในกรณีที่ค่อนข้างคล้ายกันนี้คือการที่ผู้นำของรัฐปฎิเสธที่จะยอมลงจากตำแหน่งหลังจากพ่ายแพ้การเลือกตั้ง เป็นต้น
การรณรงณ์.
ในเดือนสิงหาคม ค.ศ. 2022 แอมเนสตี้ อินเตอร์เนชั่นแนล ได้เปิดตัวการรณรงค์ "ปกป้องการประท้วง" (“Protect the Protest”) ซึ่งมีเป้าหมายเพื่อเปิดโปรงการละเมิดสิทธิการประท้วง และสนับสนุนการเคลื่อนไหวทั่วโลก และพยายามส่งเสริมการเปลี่ยนแปลงให้เป็นไปในทางที่ดีขึ้น
ที่สถาบันเอกชน.
นายจ้าง สถาบันการศึกษา และสมาคมวิชาชีพ หลายแห่ง มีนโยบายสาธิตที่จำกัดสิทธิของสมาชิกในการประท้วง เช่น กำหนดให้พวกเขาอยู่ในเขตพูดเสรี ในสหรัฐอเมริกา คดีในศาลฎีกาของทิงเกอร์ วี. ดิมอยน์ ปี ค.ศ. 1969 ได้ให้สิทธินักศึกษาในการประท้วง ตราบใดที่ไม่ก่อให้เกิด "การหยุดชะงักอย่างมีนัยสำคัญ
วัดธารพูด

วัดธารพูด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านซ่อง อำเภอพนมสารคาม จังหวัดฉะเชิงเทรา มีที่ดินตั้งวัดเนื้อที่ 36 ไร่ 1 งาน 2 ตารางวา
วัดธารพูดเริ่มสร้างวัดเมื่อ พ.ศ. 2315 น่าจะสร้างวัดเมื่อครั้งเริ่มตั้งหมู่บ้าน เริ่มแรกเป็นสำนักสงฆ์ชั่วคราวสำหรับพระสงฆ์ที่เดินทางผ่านหมู่บ้านธารพูดไปยังวัดต้นโพธิ์ศรีมหาโพธิ์ จนตั้งวัดเมื่อ พ.ศ. 2375 ใช้ชื่อว่า วัดเวฬุวันจันทาราม เพราะบริเวณนั้นเป็นป่าไผ่และมีลำธารใสไหลผ่าน แต่ชาวบ้านเรียกว่า "วัดธารพูด" ต่อมากรรมการหมู่บ้านได้เสนอเปลี่ยนชื่อวัดตามชื่อหมู่บ้าน วัดได้รับพระราชทานวิสุงคามสีมาครั้งแรกเมื่อวันที่ 14 มีนาคม พ.ศ. 2435 ต่อมาอุโบสถชำรุดทรุดโทรม ได้รับพระราชทานวิสุงคามสีมาครั้งที่สองเมื่อวันที่ 31 มีนาคม พ.ศ. 2502 ต่อมาชำรุดอีก ได้รับพระราชทานวิสุงคามสีมาครั้งที่ 3 เมื่อวันที่ 14 กุมภาพันธ์ พ.ศ. 2537
อาคารเสนาสนะที่สำคัญ ได้แก่ อุโบสถประดับลวดลายปูนปั้นพร้อมติดกระจกช่อฟ้า ใบระกา หางหงส์ ทาสีทอง ภายในมีภาพจิตรกรรมฝาผนัง วิหารซึ่งภายในมีภาพจิตรกรรมฝาผนังเรื่องพระเจ้าสิบชาติ ศาลาการเปรียญสร้างเมื่อ พ.ศ. 2551 หอระฆัง หอสวดมนต์ กุฏิจำนวน 5 หลัง เป็นอาคารไม้ 2 หลัง ครึ่งตึกครึ่งไม้ 2 หลัง และตึก 1 หลัง
วัดแสมขาวเจริญราษฏร์ศรัทธาราม

วัดแสมขาวเจริญราษฏร์ศรัทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสองคลอง อำเภอบางปะกง จังหวัดฉะเชิงเทรา มีเนื้อที่ 23 ไร่ 49 ตารางวา ปัจจุบันมีพระคชาญ คชายปญฺโญดำรงตำแหน่งเจ้าอาวาส
วัดแสมขาวเจริญราษฏร์ศรัทธารามตั้งอยู่บ้านแสมขาว โดยชาวบ้านในละแวกนั้นได้ริเริ่มสร้างวัดโดยปลูกเป็นศาลามุงจาก แล้วนิมนต์พระสงฆ์จากวัดใกล้เคียงมาทำบุญในทุกวันพระ 8 ค่ำ 15 ค่ำ แล้วนิมนต์กลับวัด ทำเช่นนี้นานหลายปี ต่อมาประมาณ พ.ศ. 2491 ประชาชนเริ่มมีมากขึ้น ไม่สะดวกที่จะนิมนต์พระ ชาวบ้านจึงคิดที่จะสร้างวัดให้พระมาอยู่จำพรรษา จึงได้รื้อศาลามุงจากหลังเดิมและถอยมาที่ชลประทาน ปลูกเป็นศาลาสังกะสี 1 หลัง กุฏิอีก 1 หลัง นิมนต์พระมาจำพรรษาอยู่ 1 รูป ต่อมา พ.ศ. 2495 ชาวบ้านได้ถวายที่ดินเพื่อสร้างวัด จึงได้ย้ายวัดมาที่ดินผืนนี้โดยปลูกศาลาสังกะสีและกุฏิเหมือนเดิม ต่อมา พ.ศ. 2499–2500 ก่อสร้างศาลาการเปรียญ 1 หลัง กว้าง 4 วา ยาว 12 วา เพื่อใช้เป็นที่บำเพ็ญกุศล
จนได้ตั้งเป็นวัดเมื่อ พ.ศ. 2501 ได้รับพระราชทานวิสุงคามสีมาเมื่อ พ.ศ. 2505 เขตวิสุงคามสีมากว้าง 40 เมตร ยาว 80 เมตร ประกอบพิธีผูกพัทธสีมาเมื่อวันที่ 19 กุมภาพันธ์ พ.ศ. 2526
สหพันธ์กีฬามหาวิทยาลัยระหว่างประเทศ

สหพันธ์กีฬามหาวิทยาลัยระหว่างประเทศ  มีหน้าที่รับผิดชอบองค์กรและการกำกับดูแลการแข่งขันกีฬาทั่วโลก สำหรับนักเรียน-นักกีฬาอายุระหว่าง 17 ถึง 25 ปี ก่อตั้งขึ้นในปี ค.ศ. 1949 ในฐานะองค์กรปกครองระดับโลกขององค์กรกีฬามหาวิทยาลัยแห่งชาติ และปัจจุบันมีสมาชิก 174 สมาคม (สหพันธ์กีฬามหาวิทยาลัยแห่งชาติ) จากห้าทวีป ระหว่างปี ค.ศ. 1949 ถึง 2011 มีสำนักงานใหญ่ตั้งอยู่ใน บรัสเซลส์ (ประเทศเบลเยียม); ต่อมาถูกย้ายไปที่เมืองโลซานน์ (ประเทศสวิตเซอร์แลนด์) ตั้งแต่ปี ค.ศ. 2011
สหพันธ์กีฬามหาวิทยาลัยระหว่างประเทศจัดการแข่งขันทุกสองปี ปัจจุบันมีกีฬามหาวิทยาลัยสองรายการ (ฤดูร้อนและฤดูหนาว) และ 34 การแข่งขันชิงแชมป์มหาวิทยาลัยโลก นอกจากนี้ยังจัดประชุม ฟอรัม และสัมมนาเพื่อส่งเสริมกีฬาในฐานะส่วนประกอบของระบบการศึกษา สหพันธ์กีฬามหาวิทยาลัยนานาชาติคว่ำบาตรการแข่งขันอื่น ๆ ที่เปิดรับนักศึกษามหาวิทยาลัย เช่น การแข่งขันชิงแชมป์มหาวิทยาลัยโลกบริดจ์ทุกสองปีในสัญญาบริดจ์, "แข่งขันภายใต้การอุปถัมภ์ของFISU"